alexandrainst/scandi-wiki huggingface dataset:
Mike Powell

Michael Anthony Powell, kjend som Mike Powell () er ein USA-amerikansk, tidlegare friidrettsutøvar, fødd i Philadelphia i Pennsylvania, som vart verdsmeister i lengdehopp i 1991 og 1993. Han vann dessutan to OL-sølv og ein VM bronse i same øvinga i tida 1988-95. Powell sette verdsrekord i lengdehopp med 8,95 meter då han vart verdsmeister i 1991, ein rekord som er gjeldande også i 2013.

Aktiv
Powell fekk sitt internasjonale gjennombrot i 1988, då han vann sølvmedaljen i lengdehopp under dei olympiske leikane i Seoul. Einast landsmannen Carl Lewis hoppa lengre. Tre år seinare leia Lewis lengdehopp-tevlinga under verdsmeisterskapen i friidrett frå fyrste omgang av. I fjerde omgang landa Lewis på fabelaktige 8,91 m, ein centimeter over verdsrekorden, men med for mykje vind til at det kunne godkjennast som rekord. I femte omgang overraska stort Powell med eit hopp på heile 8,95 m, ny verdsrekord. Trass i to fenomenale hopp på høvesvis 8,87 m og 8,84 m måtte favoritten Lewis sjå seg slått av Powell. Året ettet tok Lewis revansje og vart olympisk meister i lengdehopp for fjerde gong, med Powell på andreplass.

I 1993 deltok ikkje Lewis i lengdehopp under VM i Stuttgart, der Powell forsvarte tittelen som verdsmeister. Powell var favoritt til å vinne sitt tredje strake VM-gull i 1995, men under meisterskapen i Göteborg fann han sine overmenn i den suverene verdsmeisteren Iván Pedroso frå Cuba, samt James Beckford frå Jamaica.

Medaljar og plasseringar i internasjonale meisterskap
OL 1988 i Seoul: Sølvmedalje - 8,49 m, bakom Carl Lewis (8,72 m)
VM 1991 i Tokyo: Gullmedalje - 8,95 m, framom Carl Lewis (8,91 m)
OL 1992 i Barcelona: Sølvmedalje - 8,64 m, bakom Carl Lewis (8,67 m)
VM 1993 i Stuttgart: Gullmedalje - 8,59 m, framom Stanislav Tarasenko (8,16 m)
VM 1995 i Göteborg: Bronsemedalje - 8,29 m
OL 1996 i Atlanta: Nr 5 - 8,17 m

Kjelder
Denne artikkelen bygger på «Mike Powell» frå ,  den 18. september 2013.  
 

Lengdehopparar frå USA
Deltakarar under sommar-OL 1988
Deltakarar under sommar-OL 1992
Deltakarar under sommar-OL 1996
Folk frå Philadelphia
Vår gamle kystkultur

Vår gamle kystkultur er eit tobandsverk skrive av kulturhistorikaren Svein Molaug og utgjeve av Dreyers Forlag i 1985. Verket har kome i fire opplag, det seinaste kom i 1994.

Innhald

Bind I 
 «Forord»
 «Den eldste tiden»
 «Naturen og sagnene»
 «Båtbyggerne»
 «De enkelte båtene og fartøyene»
 «Skipsbyggerne»
 «Rigg og seil»
 «Skip og sjøfolk»
 «Ankring og fortøyning»
 «Brukshusene ved sjøen»
 «Fiske og fangst»
 «Fangst av dyr og fugl»
 «Sjøsamene»

Bind II 
 «Gården, grenda og arbeidslivet»
 «Gårdsdrift, arbeidsliv og levemåte»
 «Mat og klær»
 «Slekt skal følge slekters gang»
 «Sjøbyen og handelsstedet»
 «Vern av fartøy og liv»
 «Folketro»
 «Register»

Referansar

Bakgrunnsstoff 
 Vår gamle kystkultur bind 1, digitalisert hjå Nasjonalbiblioteket
 Vår gamle kystkultur bind 2, digitalisert hjå Nasjonalbiblioteket

Bøker frå 1985
Norsk kystkultur
Aurland skipreide

Aurland skipreide var ei av atten skipreider i Sogn, som femna om Vangen sokn og Flåm sokn i noverande Aurland kommune.

På Vestlandet vart skipreidene avløyste av tinglag i begynninga av 1800-talet, og Aurland skipreide vart nemnd Aurland tinglag. 1890 vart Nærøy tinglag oppløyst og lagt til Aurland tinglag, som deretter tilsvara Aurland kommune.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Aurland kommune
Skipreider
Nærøy skipreide

Må ikkje forvekslast med Nerøy skipreide på Sunnmøre.

Nærøy skipreide var ei av atten skipreider i Sogn. Ho femna om Undredal sokn (medrekna den seinare utskilde Nærøy sokn) i noverande Aurland kommune og Oppheim sokn i noverande Voss kommune. 

1773 vart Oppheim sokn overflytta til Vangen tinglag i i Søndre Bergenhus amt (seinare Hordaland fylke). i begynninga av 1800-talet vart skipreidene på Vestlandet avløyste av tinglag , og Nærøy skipreide vart nemnd Nærøy tinglag. 1890 vart tinglaget oppløyst og lagt til Aurland tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Aurland kommune
Voss herad
Skipreider
Ivar Aasen-feltet

Ivar Aasen-feltet er eit oljefelt i Nordsjøen. Olje- og Energidepartementet kunngjorde den 10. september 2012 at funnet 16/1-9 Draupne vart gjeve feltnamnet «Ivar Aasen-feltet». Feltet vart kalla opp etter språkforskaren Ivar Aasen.

Plan for utbygging og drift (PUD) for feltet vart godkjend den 22. mars 2013, og produksjonsstart er planlagd seint i 2016.

Det norske oljeselskap er operatør for feltet.                                                                                                                                                                               
Planen er at feltet skal byggjast ut med ein oljeplattform som skal knytast til Edvard Grieg-feltet. I tillegg er dei to oljefunna 25/10-8 Hanz og 16/1-7 West Cable planlagt produsert via plattformen på feltet.

Kjelder 
 Olje- og energidepartementet: Fakta 2013 Norsk petroleumsverksemd 
 Draupne får namnet Ivar Aasen
 Oljedirektoratet: All&nav3=23384520 Faktasider

Referanser

Norske olje- og gassfelt
Pidginspråk

Pidgin eller pidginspråk er språk med forenkla grammatikk og mindre ordforråd som blir brukt som hjelpespråk av folk med svært ulike språkbakgrunnar. Pidginspråk kan oppstå i samband med handel og reise, og var særleg vanlege under kolonitida då mange ulike kulturar kom i kontakt med kvarandre. Pidginspråk er ikkje morsmål til nokon av talarane sine. Om det oppstår eit språksamfunn rundt pidginspråk, vil dei bli meir kompliserte og utvikla seg til kreolspråk.

Mange pidginspråk oppstod langs hovudvegane for slavehandelen i Vest-Afrika og Karibia. Andre oppstod andre stader i Amerika eller rundtom i Stillehavet, som Hawaii-engelsk. Frå Noreg kjenner ein russenorsk, som blei skapt av russarar og nordmenn under pomorhandelen.

Utviklinga av pidginspråk avheng av situasjonen dei blir til i. Svært mange språk oppstod med formenn, slavedrivarar eller andre styrarar som talte eitt språk (som portugisisk, fransk eller engelsk), og arbeidarar eller slavar som talte fleire andre. I desse høva blei gjerne språket til dei som stod høgare basisen for pidginspråket, såkalla superstratum. Det bidrog med det grammatikalske grunnlaget og størstedelen av ordforrådet. Andre språk som bidreg med færre ord blir kalla substratum. I pidginspråk som oppstår mellom meir likeverdige partar, som handelsspråket russenorsk, kan språka som pidginspråket byggjer på, bidra omtrent like mykje.

Ordet «pidgin» er kjend frå midten av 1800-talet som nemninga på eit språk som blei brukt i kontakten mellom britar og kinesarar i Austen. Tydinga er ikkje kjend, men ordet kan visa til den kinesiske måten å seia «business» på.

Kjelder

Pidgin (2011, 5. desember) i Store norske leksikon. Henta 19. september 2013.
pidgin i Online Etymological Dictionary. Henta 19. september 2013.

 
Sosiolingvistikk
SSD-minne

SSD-minne eller solid state drive er eit elektronisk lagringsmedium som bruker flashminne istaden for magnetiske plater til å lagre data.

I SSD-minne går lesing og skriving av data raskare enn med eit tradisjonelt platelager, særleg når dataene som skal lesast/skrivast ikkje ligg samla og sekvensielt på disken. I tillegg har ikkje SSD mekaniske komponentar som lagringsplater og lese/skrive-armar, og derfor bruker dei vesentleg mindre energi enn dei tradisjonelle platelagera.

Per juni 2013 fekk ein kjøpt SSD som kan lagre eit hundretals GB med data, mens platelager kan lagre fleire TB. Dei er i dag langt dyrare enn platelager per byte.

Kjelder 

Lagringsmedium
Hiroshi Yamauchi

() var ein japansk forretningsmann. Han var den tredje presidenten i Nintendo og var med i selskapet i 1949 fram til han gjekk av 31. mai 2002 for å bli etterfølgd av Satoru Iwata.

Yamauchi er kjend for å ha endra Nintendo frå eit lite selskap som laga hanafuda-kort til ein multi-milliardær fleirnasjonal produsent av dataspel.

Yamauchi var i mars 2012 den tolvte rikaste personen i Japan og den 491. rikaste i verda, med ein formue på om lag 2,5 milliardar USD,

Då han døydde var han den andre største aksjeeigaren i Nintendo.

Kjelder 
Denne artikkelen bygger på «Hiroshi Yamauchi» frå ,  den 19. september 2013.

Bakgrunnsstoff 

Folk frå Kyoto
Folk tilknytte Nintendo
Japanske forretningsfolk
VGA

VGA (Video Graphics Array) er ein grafikkstandard for datamaskinar som først vart marknadsført av IBM i 1987. VGA inngår i ein familie saman med tidegare grafikkstandardar som han til stor del er bakoverkompatibel med. VGA er ei forbetring av føregjengarane EGA (Enhanced Graphics Adapter) og CGA (Color Graphics Adapter). SVGA (SuperVGA) er ei utviding av VGA, og er ein standard frå VESA i staden for IBM.

I daglegtale har det vorte vanleg å bruke nemninga VGA for anten den analoge grafikkstandarden, den 15-pinners skjermpluggen eller skjermkabelen, eller rett og slett sjølve oppløysninga 640x480. Denne oppløysninga er den minste fellesnemnaren som er støtta av stort sett alle dagens grafikkort, skjermar og operativsystem. Det vil seie at bilete kan visast på skjermen før datamaskinen blir konfigurert med drivarar til skjermkortet. VGA-oppløysninga har også vorte populær på mobile einingar.

VGA har ”array” i staden for ”adapter” i namnet av di maskinvara til å begynne med bestod av ein gate array-krins. Som det meste av maskinvara frå IBM, vart også VGA kopiert av andre fabrikantar, og dette har medverka til å gjere han til ein universell standard.

Innan 2015 vil dei fleste større produsentane av skjermkort fase ut VGA og DVI som tilkoplingsport til PC skjermar, TVar, prosjektorar, og satsar vidare på nyare digitale tilkoplingar som HDMI og DisplayPort.

Kjelder 
Denne artikkelen bygger på «VGA» frå ,  den 19. september 2013.

Bakgrunnsstoff 
 VGA pinout and signals descriptions

Maskinvare
Skipingar i 1987
Hetlebakke

Hetlebakke er ei bygd i Åsane bydel i Bergen, og ligg ved foten av Hetlebakksåta. I dagligtale kalles det Hetlebakken. Navnet Hetle kommer fra hasselnøtttreet. Mest sannsynlig var det hasselnøttre i bakkene da det ble navngitt. Bygda har om lag 100-200 innbyggjarar per 2012. Omkring bygda finst det fleire turstiar, mellom anna til Hetlebakksåta, Gåupåsåsen, Haukås og Birkelandsnipa. Bygda omringar Hetlebakkvatnet, som er eigna til både bading og fiske. Det går buss morgon og ettermiddag, tilpassa skuleborn.

Geografi i Bergen
Bygder i Vestland
Stad skipreide

Stad skipreide var ei av skipreidene i Nordfjord. 

Geografisk område etter gammal inndeling:
Selje sokn
Vågsøy sokn

Geografisk område etter noverande inndeling:
Selje kommune
Vågsøy kommune (unnateke krinsane Maurstad, Bryggja, Totland, Almenning og Øyane i sør)

På Vestlandet vart skipreidene avløyste av tinglag i begynninga av 1800-talet. Stad skipreide vart då nemnd Stad tinglag, som 1890 skifta namn til Selje tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Bremanger kommune
Vågsøy kommune
Eid kommune
Skipreider
Noan Gauslaa

Noan Christian Gauslaa () var ein lærar, avisleiar og stortingsmann frå Lillesand i Aust-Agder. I politikken representerte han partiet Venstre.

Gauslaa var son til ein smed og skipsreiar. Sjølv vart han student i 1882 og cand. mag. i 1891. Han var lærar ved Risør kommunale mellomskule frå 1893, til han i 1899 vart styrar av Askim kommunale høgre allmennskule. Mindre enn to år seinare fekk han same stilling i heimbyen Lillesand, denne stillinga røkta han til 1935.

Gauslaa var medlem av bystyret både i Risør og i Lillesand. Frå 1907 var han ordførar i Lillesand utan avbrot til 1937. Også skulestyreformann i Lillesand ei tid, og styreleiar for Lillesand-Flaksvandbanen. Frå 1901 var Gauslaa både utgjevar og redaktør av venstreavisa Lillesands-Posten, posisjonar han hadde heilt til han døydde 51 år seinare.

Gauslaa var krinsen Sand sin representant på Stortinget i tre periodar; 1906-09 og 1913-18. I den første valbolken var han medlem av næringskomite nr. 2, i dei to siste var han sekretær i Odelstinget og medlem av næringskomite nr 1. Periodane 1922-24 og 1928-33 var han fyrste varamann på Tinget for Aust-Agder fylke. Åra 1922-24 hadde han korte innhopp for Værland, medan han møtte fast frå 15. februar 1928 til 12. mai 1931, den tida partikollegaen Johan Ludwig Mowinckel var statsminister. I desse vel tre åra hadde Gauslaa sete i utanriks- og konstitusjonskomiteen.

Kjelder
Lindstøl, Tallak:Stortinget og Statsraadet 1814-1914. Kristiania, 1914
Stortingsbiografi 
Biografi i Lillesands-Posten 

Stortingsrepresentantar 1907-1909
Stortingsrepresentantar 1913-1915
Stortingsrepresentantar 1916-1918
Stortingsrepresentantar 1928-1930
Stortingsrepresentantar 1931-1933
Folk frå Lillesand
Stortingsrepresentantar frå Venstre
Ordførarar i Lillesand
Norske redaktørar
Gloppen skipreide

Gloppen skipreide, tidvis kalla Gimmestad skipreide, var ei av skipreidene i Nordfjord. Frå tid til anna i historia har ho vore foreina med Breim skipreide".

Geografisk femna ho om Gimmestad sokn og Vereide sokn (innrekna den seinare utskifta Hyen sokn), i noverande Gloppen kommune. Lote krins av Vereide sokn vart i 1992 overflytta til Eid sokn og kommune.

På Vestlandet vart skipreidene avløyste av tinglag i begynninga av 1800-talet. Gloppen skipreide vart då nemnd Gloppen tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Gloppen kommune
Eid kommune
Skipreider
Ole Gillebo

Ole Torgersen Gillebo () var ein norsk bonde og ordførar frå Øyer i Oppland som var stortingsrepresentant for Venstre.

I yngre år gjekk Gillebo eit kurs på amtsskulen. Han dreiv så farsgarden frå 1884, var kommunestyremedlem frå 1887 og ordførar i Øyer frå 1896. Mellom mange kommunale verv var han formann i skulestyret. Kasserar i den lokale sparebanken frå 1894. 

Han var 1898-1904 medlem av amtsskulestyret og 1902-10 av tilsynskomiteen for Hamar-Ottabanen. Styremedlem i Noregs Bank si avdeling Lillehammer frå 1903 til 1935.

Gillebo var vararepresentant til Stortinget 1895-97 og 1898-1900. Perioden 1904-06 representerte han amtet og partiet Venstre på Stortinget som i 1905 løyste opp unionen mellom Noreg og Sverige. For sitt bidrag i så måte vart han tildelt Medaljen for borgardåd, 7. juni-medaljen og Kong Haakon VIIs jubileumsmedalje 1905–30. Han hadde i stortingsperioden sete i gasje- og pensjonskomiteen.

Sonen, norskamerikanaren I.O. Gillebo ,laga ei klubbe som i 1949 vart gitt som gåve til Stortingspresidenten, og som framleis er i bruk.

Kjelder
 Lindstøl, Tallak: Stortinget og Statsraadet 1814-1914. Kristiania, 1914
 

Stortingsrepresentantar 1904-1906
Stortingsrepresentantar frå Venstre
Stortingsrepresentantar for Oppland
Medaljen for borgardåd
Ordførarar i Øyer
Venstreordførarar i Oppland
Norske gardbrukarar
Folk frå Øyer
Brattvåg kyrkje

Brattvåg kyrkje er ei rektangulær arbeidskyrkje frå 1977 i Ålesund kommune i Møre og Romsdal fylke. Byggverket er i mur og har 650 sitjeplassar. Arkitekt for kyrkja var Aksel Fronth.

Av Våre kirker - norsk kirkeleksikon går det fram at kyrkja har eit moderne glasmosaikkbilete av Fronth og Annar Millidahl som gjer nytte som altartavle. Kyrkja har òg  andre glasmåleri av arkitekten og Millidahl. Preikestol og døypefont er i tre frå 1977 og orgelet frå Vestre orgel- og pianofabrikk.

Kjelder

Bakgrunnsstoff 
 Haram kyrkjelege fellesråd
 

Kyrkjer i Ålesund
Norske kyrkjer frå 1977
Kulturminne i Ålesund
Kyrkjer i Nordre Sunnmøre prosti
Arbeidskyrkjer
Aksel Fronth
Pipelauk

Pipelauk (Allium fistulosum) er ein laukart med hole blad og stenglar som kan minna om ein stor graslauk. Han kan brukast til mat på mange måtar, til dømes rå, kokt eller steikt, og tidleghausta som vårlauk.

I Noreg veks pipelauk på torvtak og tørre bakkar i Nord-Gudbrandsdalen.

Kjelder

Pipeløk (14. februar 2009), Store norske leksikon. Henta 19. september 2013.

Bakgrunnsstoff 

Krydder
Laukslekta
Matplantar
Breim skipreide

Breim skipreide var ei av skipreidene i Nordfjord. Ho femna om Breim sokn i noverande Gloppen kommune, og i tillegg bygda Førde i Helgheim sokn som høyrde til Breim fram til 1964.

Frå tid til anna i historia har ho vore foreina med Gloppen skipreide. På Vestlandet vart skipreidene avløyste av tinglag i begynninga av 1800-talet. Breim skipreide vart då nemnd Breim tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Gloppen kommune
Jølster kommune
Skipreider
Hamnsund kyrkje

Hamnsund kyrkje er ei langkyrkje frå 1875 i Ålesund kommune i Møre og Romsdal fylke. Byggverket er i tre, har 350 sitjeplassar og galleri.

Historie
Bebuarane i dei grendene i Borgund sokn som låg nord om Grytafjorden, hadde to, ofte verharde fjordar, å krysse for å kome seg til kyrkje. Vatne kyrkje vart reist i 1868. Dei gardane langs Grytafjorden som låg nærast denne kyrkja,  søkte  i 1869  om å verte overflytta dit. Dei fekk avslag, men i 1870 vart det vedteke at det skulle byggast eit kapell i Hamnsund.

Kyrkja
Arkitekt for kyrkja var byingeniør Hagbart Brinchmann Ålesund. Byggmeister var Knut Stokkeland, Vestnes.

Ein kristusstatue på altaret er ein kopi av Bertel Thorvaldsens Kristus som står i Vor Frue kyrkje i København.

Kyrkja har ein døypefont i tre og orgel frå Vestre orgel- og pianofabrikk.

I 1957 vart kyrkja påbygd og utvida.

Kjelder

Bakgrunnsstoff 
 
 

Kyrkjer i Ålesund
Norske kyrkjer frå 1875
Kulturminne i Ålesund
Kyrkjer i Nordre Sunnmøre prosti
Re Fotballklubb

Re Fotballklubb (stifta 24. november 2008) held til i Re kommune i Vestfold. Klubben blei etablert etter ei samanslåing av dei lokale klubbane  Ivrig og Ramnes. Re FK overtok dermed plassen til Ivrig i 4. divisjon. A-laget i klubben spelar 2013-sesongen i 4. divisjon.

Drakter og fargar
Re sine heimedrakter er svarte med kvite striper på ermene. Dei har inga bortedrakt, av di ingen i lokalområdet spelar med svarte drakter.
Det blei først bestemt at draktene skulle vere kvite, men sidan så mange lag i lokalområdet har kvite drakter, så enda det med svart.
Eit anna alternativ til draktfarge var grønt og gult, som representerer fargane i kommunevåpenet til Re Kommune.

Arenaer
Klubbkampane blir spelt på Bergsåsen idrettspark eller på Bibomyra. I tillegg er den nybygde Meny Arena eit alternativ på vinterstid.

Klubbrekordar 
Største siger: 10-2 mot Holmestrand, 22. juni 2010
Største tap: 10-1 mot Bærum 2, 5. september 2011
Største tilskodartal: Bergsåsen Kunstgress, 520 tilskodarar mot Teie, 30. september 2010

Trenarar 
Hein Henriksen er trenar for Re Fotballklubb.
Under er det ei liste over alle som har trent Re, frå 2008 til i dag.

Tabellstatistikk

Bakgrunnsstoff 

Fotballag i Vestfold og Telemark
Fotballag skipa i 2008
Idrett i Tønsberg
Indre Sula kyrkje

Indre Sula kyrkje er ei krosskyrkje i tre frå 1984 i Sula kommune i Møre og Romsdal fylke. Ho har sitjeplassar for 290 personar. Arkitekt for kyrkja var Aksel Fronth

Kjelder 
 

Kyrkjer i Sula
Krosskyrkjer i Noreg
Kyrkjer i Nordre Sunnmøre prosti
Norske kyrkjer frå 1984
Aksel Fronth
Hildre kyrkje

Hildre kyrkje er ei langkyrkje frå 1934 i Ålesund kommune i Møre og Romsdal fylke. Ho har sitjeplassar for 385 personar. Arkitekt for kyrkja var Otto Hald.

Kjelder

Bakgrunnsstoff 
 Haram kyrkjelege fellesråd
 
 

Kyrkjer i Ålesund
Norske kyrkjer frå 1934
Kulturminne i Ålesund
Kyrkjer i Nordre Sunnmøre prosti
Gunvor Ulstein

Gunvor Ulstein () er ein norsk industrileiar, styreleiar i Ulsmo AS og ei rekke selskap i Ulstein Group, og nestleiar i styret i Ulstein Group. Ho er styremedlem i Hareid Fastlandsamband A/S, medlem i strategigruppe for Maritim21, i styringsgruppa til GCE Blue Maritime Cluster, i SOS Barnebyers Råd og i Arbeidsinnvandrerutvalget oppnemnd av Solberg-regjeringa.

Gunvor Ulstein er dotter av den tidlegare konsernsjefet i Ulstein Group Idar Ulstein (1934-2012). Ho er utdanna siviløkonom frå Norges Handelshøyskole, og har 1. avdeling jus frå Universitetet i Bergen.

Karriere 

I 1993-1994 var ho trainee ved Columbia Shipmanagement på Kypros, arbeidde som marknadsanalytikar 1994-1997, og ved motorfabrikken Ulstein Bergen var ho deretter salssjef (1997-1999). Ho vart tilsett som administrerande direktør for Ulstein Verft i mars 1999, etter at Brynjulv Mugaas gjekk til Fred. Olsen. Broren Tore Ulstein var då teknisk direktør same stad, og dei var begge medeigarar. I 2003 vart ho konsernsjef, ,ei stilling ho hadde fram til 2020. Gunvor Ulstein er også øvste leiar i dotterselskapet Ulstein Shipping. I tillegg er ho eineeigar og leiar av selskapet Mogul Invest som er medeigar i  Ulsmo AS, som igjen er største eigar av Ulstein Group. 

Gunvor Ulstein er styreleiar i Ulstein Verft AS, Ulstein Design & Solutions AS, Ulstein Verft Eiendom, Vanylven Eiendom, Ulstein International, Ulstein Marine Services, Ulstein Trading og Ulsmo AS. 
Ho er styreleiar i Hafast (Hareid Fastlandssamband AS), som arbeider for eit ferjefritt samband mellom Hareid og Ålesund via Sula, medlem i NHH sitt Advisory Board, SOS Barnebyers Råd og Nor-Shipping Advisory Board. 

Av tidlegare verv har ho mellom anna vore nestleiar i styret for NRK 2013-2017, medlem i NHH sitt Advisory Board og Nor-Shipping Advisory Board, nestleiar i Rådet i Det Norske Veritas (DNV), medlem av nærings- og handelsministeren sitt Råd for Maritim Utvikling (MARUT), medlem i representantskapet for Norges Bank, styremedlem i Eksportfinans (2003–2007), medlem av hovudstyret i Teknologibedriftenes Landsforening (nå Norsk Industri), og nestleiar i styret til NHO Møre og Romsdal.

Prisa og utmerkingar 

Gunvor Ulstein har motteke fleire utmerkingar. I 2006 vart ho utnemnd til Årets Forretningskvinne av sjampanjehuset Veuve Clicquot, og i 2008 fekk ho WISTA-prisen  som Årets Shippingnamn. I 2011 fekk ho prisen Seatrade Young Person in Shipping. I 2013 mottok ho Tekna sin gullmedalje for «framståande innsats i å skapa nye moglegheiter for norsk teknologi.»

Kjelder 

Denne artikkelen bygger på «Gunvor Ulstein» frå ,  den 21. september 2013.

Fotnotar 

Norske forretningsfolk
Folk frå Ulstein
Stryn skipreide

Stryn skipreide var ei av skipreidene i Nordfjord. Ho femna om soknene Oppstryn, Nedstryn, Innvik og Utvik i noverande Stryn kommune.

På Vestlandet vart skipreidene avløyste av tinglag i begynninga av 1800-talet, og Stryn skipreide vart nemnd Stryn tinglag. I 1842 vart det grenseregulering mellom Stryn og Olden tinglag, og deretter omfatta Stryn tinglag Oppstryn, Nedstryn og Loen sokner.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Stryn kommune
Skipreider
Olden skipreide

Olden skipreide var ei av skipreidene i Nordfjord. Ho femna om soknene Olden og Loen, noverande Stryn kommune.

På Vestlandet vart skipreidene avløyste av tinglag i begynninga av 1800-talet, og Olden skipreide vart nemnd Olden tinglag. I 1842 vart det grenseregulering mellom Olden og Stryn tinglag, og deretter omfatta Olden tinglag soknene Olden, Innvik og Utvik.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Stryn kommune
Skipreider
Brunholmen

Brunholmen i Ålesund ligg like nord-aust for Aspøya i Brosundet og er ein flat holme på ca. 120 x 95 meter. Han stikk inn i Brosundet som ei landtunge og skil dimed den ytre og indre hamna i Ålesundet. Den eigentlege Brunholmen har i dag særs tettbygde kvartal mellom gatene Brunholmkaia, Fløttmanngata og Brunholmgata. Aksel Holms plass er møtestad for gatene Molovegen, Øwregata og Apotekergata. Namnet «Brunholmen» blir i dag mest bruka som omtale av ein grunnkrins og eit sentrumsstrok i Ålesund. Tidlegare var stroket prega av skipshandlarar og fiskemottak i dei mange, store sjøbuene ved Brosundet. Lokalpolitisk blir Brunholmen styrt av bydelsutvalet for Aspøya.

Bakgrunnsstoff
 Om Brunholmen, namnet og attfyllinga av sundet til Aspøya 
 Fiskerimuseet i Jervellbua ved Brunholmen
 Om kong Christians vitjing i 1733

Ålesund kommune
Øyar i Møre og Romsdal